**Andrés Manuel López Obrador** (\* 13. november 1953, Tepetitán, Mexiko), všeobecne nazývaný jeho iniciálami **AMLO**, je mexický politik, od roku 2018 58. prezident Mexika.

Životopis
---------

AMLO sa narodil v obci Tepetitán v samospráve Macuspana na juhovýchode štátu Tabasco. V roku 1986 skončil štúdium na Universidad Nacional Autónoma de México po tom, ako ho predtým prerušil, aby sa zapojil do politiky. Jeho politická kariéra začala už v roku 1976, kedy sa stal členom Inštitucionálnej revolučnej strany (PRI) v Tabascu a nakoniec sa stal lídrom strany v celom štáte. V roku 1989 vstúoil do Strany demokratickej revolúcie (PRD) a bol kandidátom strany na pozíciu guvernéra štátu Tabasco v roku 1994. Bol celonárodným lídrom strany PRD medzi rokmi 1996 – 1999. V roku 2000 bol zvolený za starostu mesta Mexiko, kde pôsobil do roku 2005. V roku 2012 odišiel z PRD a v roku 2014 založil Národné hnutie obnovy (MORENA), ktoré viedol do roku 2017.

Prvé pokusy o kreslo prezidenta
-------------------------------

López Obrador sa o úrad prezidenta uchádzal trikrát - vo voľbách v roku 2006, 2012 aj 2018. V roku 2006 ako kandidát Strany demokratickej revolúcie skončil tesne na druhom mieste za víťazom Felipem Calderónom (PAN) v pomere 35,9% ku 35,3%. V roku 2012 skončil znovu ako kandidát PRD opäť druhý, keď ho porazil Enrique Peña Nieto (PRI) v pomere 38,2% ku 31,6%. V oboch prípadoch mal teritoriálne podporu najmä v južných štátoch (domovské Tabasco, Guerrero, Oaxaca).

Úrad prezidenta od roku 2018
----------------------------

López Obrador bol kandidátom na prezidenta po tretí krát vo voľbách v roku 2018, kedy kandidoval za Juntos Haremos Historia, koalíciu zloženú z ľavicovej Strany práce, pravicovej Strany sociálneho stretu a Národného hnutia obnovy (MORENA). Vo voľbách získal 53 % hlasov a zvíťazil vo všetkých štátoch s výnimkou Guanajuata. V kampani hovoril o navýšení finančnej pomoci pre študentov, zdvojnásobení penzií pre dôchodcov, zdvojnásobení minimálnej mzdy, amnestii pre drogových kriminálnikov či o výstavbe 100 nových univerzít a o bezplatnom prístupe na verejné vysoké školy.

Taktiež avizoval ukončenie drogovej vojny proti kartelom a legalizáciu niektorých drog ako marihuana. Ohlásil, že zruší projekt na výstavbu nového medzinárodného letiska pre hlavné mesto, ktorý bol obklopený škandálmi a možnými dopadmi na životné prostredie. Tiež chcel vyhlásiť referendum na predošlé energetické reformy, implementované v roku 2013, ktoré ukončili štátnu kontrolu nad ropnou spoločnosťou Pemex, ktorej zisky predstavovali 18% celkových príjmov rozpočtu verejného sektoru. Deklaroval tiež politiku stimulov a podpory pre poľnohospodársky sektor krajiny, ako aj oddialenie opätovného vyjednania dohody NAFTA až do volieb. K jeho ambicióznym plánom patrí výstavba ďalších ropných rafinérií, navýšenie sociálnych výdavkov, zníženie platov a výhod politikov a decentralizácia vlády, spočívajúca v presunutí niektorých vládnych rezortov a agentúr z hlavného mesta do iných štátov Mexika.

Referencie
----------

1. ↑   *Semblanza* [online]. Lopezobrador.org.mx, [cit. 2019-07-16]. Dostupné online. (po španielsky; kastílsky)
2. ↑   *Las 6 promesas económicas de AMLO* [online]. CNN Expansión, 5.11.2011, [cit. 2019-07-16]. Dostupné online. (po španielsky; kastílsky)
3. ↑  GRAYSON, George W.. *López Obrador Continues His Presidential Crusade in Chiapas* [online]. CSIS Hemisphere Focus, [cit. 2019-07-16]. Dostupné online. Archivované 2013-05-17 z originálu. (po anglicky)
4. ↑   *Mexiko má nového prezidenta, je ním Andrés Manuel López Obrador* [online]. SME.sk, 1.12.2018, [cit. 2019-07-16]. Dostupné online.
5. ↑   *Andrés Manuel López Obrador* [online].. Dostupné online. (po španielsky; kastílsky)
6. 1 2   *He's been running for president in Mexico for more than a decade. He's floated amnesty for drug criminals. Could he win?* [online]. 12 December 2017, [cit. 2017-12-13]. Dostupné online.
7. ↑   *Si llega a la Presidencia, López Obrador suspenderá examen de admisión a universidades* [online]. 2017, [cit. 2018-04-02]. Dostupné online. Archivované 2018-04-03 z originálu.
8. ↑   *Mexico has huge plans to decriminalise all drugs – and wants the US to do the same | World News |Axisoflogic.com* [online].. Dostupné online.
9. ↑   *▷ Impacto ambiental que causaría el aeropuerto de Texcoco y el que causará en Santa Lucía.* [online]. 2018-10-30, [cit. 2019-07-16]. Dostupné online. Archivované 2019-05-28 z originálu. (po španielsky; kastílsky)
10. ↑   *Mexico front-runner must respect oil, airport contracts: business...* [online]. 2018, [cit. 2018-03-14]. Dostupné online.
11. ↑  ALBARRÁN, Elizabeth. *Petróleo aporta 18% a los ingresos totales* [online].. Dostupné online.
12. ↑   *Mexico's Fiery Populist Savior May Be Too Good to Be True* [online]. [Cit. 2017-12-13]. Dostupné online.
13. ↑   *Mexico presidency front-runner to investors: 'Don't be frightened'* [online]. 2018, [cit. 2018-05-17]. Dostupné online.
14. ↑   *¿A qué estados quiere AMLO mover las secretarías?* [online]. [Cit. 2017-12-13]. Dostupné online. (po španielsky; kastílsky)

Autoritné údaje: * BnF: 16598261d
* GND: 133945251
* ISNI: 0000 0000 6701 4870
* LCCN: n88102570
* NK ČR: js20060804024
* VIAF: 6482401
* WorldCat: lccn-n88102570